Komission asetus (EY) N:o 1167/97, annettu 26 päivänä kesäkuuta 1997, asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävästä fyysisestä tarkastuksesta annetun komission asetuksen (EY) N:o 2221/95 muuttamisesta



Virallinen lehti nro L 169 , 27/06/1997 s. 0012 - 0013



KOMISSION ASETUS (EY) N:o 1167/97, annettu 26 päivänä kesäkuuta 1997, asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävästä fyysisestä tarkastuksesta annetun komission asetuksen (EY) N:o 2221/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna komission asetuksella (EY) N:o 923/96 (2), ja erityisesti sen 13 artiklan 11 kohdan, sekä maataloustuotteiden yhteisistä markkinajärjestelyistä annettujen muiden asetusten vastaavat säännökset, sekä katsoo, että on tarpeen täsmentää, missä tapauksissa toimivaltaiset viranomaiset voivat ottaa tarkastusten vähimmäisasteen laskemisessa huomioon ennen vienti-ilmoituksen jättämistä tehdyt fyysiset tarkastukset, neuvoston asetuksen (ETY) N:o 386/90 yksityiskohtaisista soveltamissäännöistä tukea saavien maataloustuotteiden viennin yhteydessä tehtävästä fyysisestä tarkastuksesta 20 päivänä syyskuuta 1995 annetun komission asetuksen (EY) N:o 2221/95 (3) erikielisten toisintojen välillä on eroavaisuuksia, jotka voivat johtaa asetuksen epäjohdonmukaiseen soveltamiseen, on tarpeen täydentää asiaan liittyviä viitetietoja asetukseen kuuluvan, automaattisten laitteiden avulla pakattujen tavaroiden fyysisen tarkastuksen tekemisessä noudatettavia menetelmiä koskevan liitteen osalta tiettyjen tuotteiden pakkaamista valmispakkauksiin painon tai tilavuuden mukaan tapahtuvaa täyttöä koskevan jäsenvaltioiden lainsäädännön lähentämisestä 20 päivänä tammikuuta 1976 annetulla neuvoston direktiivillä 76/211/ETY (4), tämän vuoksi asetusta (EY) N:o 2221/95 on muutettava, ja tässä asetuksessa säädetyt toimenpiteet ovat kaikkien asianomaisten hallintokomiteoiden lausuntojen mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2221/95 seuraavasti: 1. 8 artiklan 1 kohdassa: a) korvataan toinen luetelmakohta seuraavasti: "- mainitun asetuksen 27 artiklassa tarkoitetussa tapauksessa maksuilmoituksen hyväksymisestä alkaen, jos vientituki myönnetään yhden tai useamman perustuotteen osalta jalostuksen jälkeen, jos vientituki myönnetään jalostetun tuotteen osalta" b) korvataan b alakohta seuraavasti: "b) tavaroiden valmistamiseen käytettävät tuotteet, tavarat tai perustuotteet, joille on tehty aikaisempi fyysinen tarkastus, ovat samanlaiset kuin vienti-ilmoituksessa." 2. Muutetaan liite seuraavasti: Korvataan 2 kohdan a alakohdan ensimmäinen virke seuraavasti: "Jos viejä on ilmoittanut tavarat, joiden pakkauksessa on käytetty automaattisia laitteita pusseihin ja tölkkeihin pakkaamiseen, pullottamiseen jne., sekä vaa'attuja automaattisia punnitus- ja mittauslaitteita tai neuvoston direktiiveissä 75/106/ETY (*), 75/107/ETY (**) ja 76/211/ETY (***) tarkoitettuja pakkauksia tai pulloja, periaatteessa kaikkien pussien, tölkkien, pullojen jne. lukumäärä on laskettava ja tavaran laji ja ominaisuudet tarkastettava edustavalla valinnalla vientitullitoimipaikassa. (*) EYVL N:o L 42, 15.2.1975, s. 1. (**) EYVL N:o L 42, 15.2.1975, s. 14. (***) EYVL N:o L 46, 21.2.1975, s. 1". 3. (Koskee ainoastaan kreikankielistä toisintoa.) 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 1997. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 126, 24.5.1996, s. 37 (3) EYVL N:o L 224, 20.9.1995, s. 13 (4) EYVL N:o L 46, 21.2.1976, s. 1